OTERO GABIRONDO (EH Bildu, 2019-02-21):
...nabarmenarekin batera, gure posizioak ere eboluzioa izan duela eta gaur gure babesa jasoko duela. Behar dugun legeak, diogu, hau baino askoz zabalagoa beharko lukeela esaten jarraitzen dugu, baina norabide egokian emango den pausutzat hartzen dugu.
Esan dudan bezala, kritikoak izan ginen hasieran eta ia duela urtebete aurkeztu genuen osoko zuzenketan ardatz zehatz batzuetan oinarritu ginen. Esaten genuen ez zela behar zen legea klima eta energia uztartzen zituen legea behar zela, aurreko legealdian egindako idatzitako lege bat zela eta iruditzen zaigu Europako zuzentarau berriek, Gobernantza Zuzentarauak batez ere arrazoia eman digula hori eskatzen duelako.
Esan genuen parte-hartze arazo batzuk izan zituela bi zentzutan, aurre kontsultetan deituriko instituzioak ez zutelako parte hartu askok, eta Gobernua sustengatzen duten taldeen emendakinen ostean legea asko aldatzen zen, eta zati berri guztia aztertu gabe geratzen zen, eta honekin batera sektore pribatua erregulatzen duen zatiaren garapen osoa airean geratzen zen.
Esaten genuen baita ere anbizio gutxiko helburuak zituela hasiera batean, eta garrantzitsua, finantzaziorik gabe aurkezten zela eta neurri (...) azaltzen zela.
Horregatik, guzti horren batura gure osoko zuzenketa ekarri zuen eta gure ustez berriz hasi eta gauzak hobeto egiteko denbora zegoen, baina oposizioak ere ez zuen horrela ikusi, eta legea onartuko zenaren testuinguruan jokatzera behartuta ikusi genuen gure burua. Hau da, iruditu zitzaigun, eta horrela esan genuen hemen, legearen izapidetze prozesuaren jarraipenarekin oposizioak nolabaiteko txeke zuri bat ematen ziola Gobernuari, hori esan genuen.
Baina egia da eta aitortu behar dut Gobernuak eta Gobernua sostengatzen duten alderdiek zuen txeke zuri horrekin iruditzen zait malgutasunez jokatu duela, ze kontrakoa egitea zeukan, ze behin jakinda aprobatu egingo zela legea, bere horretan jarraitu. Baina bueno hasieratik gure 128 emendakin uste dut izan zirela, horietatik asko onartzeko prest zegoela esan zeniguten, eta hor nik uste dut hemen goraipatzekoa dela baita ere zuk pertsonalki, Grajales jauna, egin duzun lana eta hor ere aitortza bat dago.
Eta baita Aitor Oregi, Energia zuzendariak, prestutasun horren bitartez nik uste dut gure ezezko hasieratik gaurko baiezkora iritsi da eta nik uste dut hori gure guztia guztien meritua dela esan behar dela.
Esan nahi nuen baita ere gaur ahobatezkotasuna lortzeko beti ere zaila da eta gai delikatua da baina nik uste dut ponentzia lanean aritu garen Grajales jaunaz aparte, López de Ocariz, Rojo eta Becerra jaunak ere bere ekarpena egin dutela eta bere prestutasuna ere zoriondu nahi dut.
Lege horren garapenak instituzio guztietan eragina izango du, eta guretzat oso garrantzitsua da udal instituzio askotan dugun gobernu arduragatik, horregatik sartu ginen gu ere legearen negoziazioan. Esan genuen, nahiz eta legeak oinarrizko hainbat arazo konponduko ez baditu ere, guretzako oinarrizkoak ziren kontuak sartzeko esfortzua egiten bazen, guk ere esfortzua egingo genuela ahobatezkotasuna bilatzeko, eta lortu da eta poztekoa da.
Hau horrela, pixka bat prozesua azaldurik...
...guk ere esfortzua egiten bazen guk ere esfortzua egingo genuela ahobatezkotasuna bilatzeko, eta lortu da eta poztekoa da.
Hau horrela, pixka bat prozesua azaldurik, nik gure ekarpenen aldarrikapena egin nahi dut. Pixka bat hitz egin da eta gehiago hitz egin da lege honek dituen onurak; askotan, gauza askotan ados gaude, baina guk gure ekarpenari azpimarra egin nahi diot gaur.
Iruditzen zait gure ekarpena ikusi daitekeela zioan bertan, agian batzuek garrantzia ez diozue edo ez diote emango zioari, eta nik esan nuen legeak  - emendakina aurkeztu genuenean - , legea egiterakoan markoa ongi kokatzea garrantzitsua dela eta orain askoz hobeto kokatuta dagoela aurrean dugun erronka hobeto definituta baitago bere bi bektore nagusietan, hau da, aldaketa klimatikoan eta baliabide fosilen agorpenean.
Beste kontu bat gure eskua sumatzen dena da finantzazioa eta neurri betearazleen binomioa. Guk esan genuen hasieran lege honek gabezia nagusi bat zeukala eta plan batean besterik ez zela geratzen finantzazioa eta neurri betearazlerik gabe eta, bueno, esan da, baina gutxieneko 100 miloi euroko funts birkargarri bat eratzea dakar legearen onarpenak eta hau legearen udalerrietako garapenerako berebiziko garrantzia duela iruditzen zaigu.
Horrela, horrela bai, neurri betearazleek, geroago sartu diren neurri betearazleek zentzua dute, bestela ez zuten.
Gure emendakinen bitartez baita legearen eragin nagusiak administrazioei eragiteaz gain, administrazioak sinatzen dituen kontratu publikoetara ere zabaltzen dira eta hau, gure ustez, estrategikoa da.
Eta helburuen anbizioan ere lagundu dugula iruditzen zait bi zentzutan: Alde batetik, aurrezpen helburuak areagotu dira, esan da: 2030. urterako administrazioak % 35 gutxiago kontsumitu beharko du; eta, beste aldetik, ekoizpen berriztagarrien hedapen eta eraginkortasun helburuak handitu dira eta Europaren helburuekin konbergentzia batetara iritsi gara. Iruditzen zaigu baita oso garrantzitsuak direla, nabarmentzekoak dira autohornidura helburu berriak.
Gure beste ekarpen nagusi bat esango nuke hau dela, eta da: guztiz beharrezkoa iruditzen zaigun energia berriztagarrien lurralde arloko planak betetzea, egitea agintzen duelako legeak. Eta hor gure emendakin baten ondorioz dator eta garrantzitsua iruditzen zaigu, plan hori datozen hamarkadetan klabea izango delarik datozen lanetarako, eta hori ere txertatu da.
Eta oro har esango nuke gure emendakinen bitartez legearen garapenaren sekuentzia osoa administrazioak bete beharko dituzten epeak, inbentarioak, diagnosiak, ekimen planak eta abar ordenatuagoak gelditzen direla azken bertsio honetan, onartuko den bertsio honetan.
Amaitzeko, ohar batekin amaitu nahi nuke. Orain, behin legea onartu eta gero, legearen garapena bera izango da funtsezkoa. Becerra jaunak esan du ez dakit zer urtetan ez dakit zer egongo den. Egongo da gauzak ondo egiten baldin badira.
Iruditzen zait orain garapena garrantzitsua dela, alde batetik, gauza asko daudelako, gure ustez gehiegi, batez ere sektore pribatuari dagokionean geratzen direnak Jaurlaritzaren erregelamendu garapenaren zain.
Beraz, zuei dagokizue, Gobernuari dagokio definitzeke geratu den guztiari irtenbide azkarra ematea eta hor, noski, adi ibiliko gara.
Beste aldetik, eta sektore publikoari dagokionean, administrazio guztien arduraren esku geratzen da legearen garapena eta betetzea. Araudi berri honez gain, araudiez gain, borondatea eta bultzada politiko nahikotxo beharko da arrakasta lortzeko.
Eta arrakastatsuak izateak berebiziko garrantzia du. Eta zentzu honetan, Euskal Herria Bilduren borondate eta konpromiso politikoa azpimarratu nahi dut hemen onartzen dena prestutasunez betetzeko.
Beste talde guztiei ere eskatzen dizuet, batik bat datozen hauteskundeen ondorioz izan ditzakezuen udal eta foru arduretan, premiaz jokatzera hemen onartzen dena betetzeko.
Eta Jaurlaritza ere premiatzen dut betetze mailaren inguruan ikuskaritzan lan eraginkorra egitera, zeren bestela alferrikakoa izango da hemen gaur onartzen dena.
Amaitu nahi dut esanez, hausnarketa bezala, garrantzitsua dela ez ahaztea gaurkoa aurrerapauso bada ere, oraindik klima eta energia arloan herri honek ia dena egiteke duela, denboraz nahiko larri gabiltzala klima aldaketari aurre egingo dion aldaketa, eraldaketa energetiko integral bat egiteko eta gonbitea luzatzen dizuet, gaurkoa aprobetxatuz, bai laster ekarriko ditugun eztabaidetan eta baita datozen urteetan arlo honetan aurrera eraman beharko ditugun neurri eta politika zail eta korapilatsuetan arduraz jokatzea.
Besterik gabe, eskerrik asko.